CELEX: C2004/106/157
Language: da
Date: 2004-04-30 00:00:00
Title: Sag T-93/04: Saganlagt den 4.marts 2004 af Theodoros Kallianos mod Kommissionen for De EuropæiskeFællesskaber

30.4.2004   
            
            
               DA
            
            
               Den Europæiske Unions Tidende
            
            
               C 106/80
            
         Sag anlagt den 4. marts 2004 af Theodoros Kallianos mod Kommissionen for De Europæiske Fællesskaber
   (Sag T-93/04)
   (2004/C 106/157)
   Processprog: fransk
   Ved De Europæiske Fællesskabers Ret i Første Instans er der den 4. marts 2004 anlagt sag mod Kommissionen for De Europæiske Fællesskaber af Theodoros Kallianos, Kraainem (Belgien), ved avocat Guy Archambeau, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Ansættelsesmyndighedens afgørelse af 2. december 2003 som svar på sagsøgerens klage nr. R/335/03 af 2. juli 2003 annulleres.
            
         
               —
            
            
               Kommissionen tilpligtes at tilbagebetale sagsøgeren alle de indeholdelser og fradrag den uberettiget har foretaget i sagsøgerens vederlag siden afsigelsen af dommen i skilsmissesag nr. 2179/1999, afsagt af byretten i Athen den 8. marts 1999, herunder den af Kommissionen ensidigt foretagne indeksregulering af 18. september 2002 af underholdsbidraget, eller i det mindste efter den af Grækenlands kassationsdomstol afsagte dom nr. 203/2003 af 7. februar 2003, som var Kommissionen bekendt.
            
         
               —
            
            
               Kommissionen tilpligtes at betale sagsøgeren 20 % af de ovenfor anførte beløb, som sagsøgeren har krævet tilbagebetalt, i erstatning for det økonomiske tab og godtgørelse for den ikke-økonomiske skade, sagsøgeren har lidt, herunder udgifter til advokatbistand.
            
         
               —
            
            
               Kommissionen tilpligtes at betale udgifterne til forkyndelse ved stævningsmand, herunder udgifterne til oversættelse af de græske domme til fransk, hvilke dokumenter er stillet til Kommissionens rådighed i rette tid, et beløb, der kan fastsættes til 1 500 EUR.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren er tjenestemand ved Kommissionen. Som følge af en dom afsagt af Tribunal de première instance de Bruxelles om fastsættelse af et underholdsbidrag til sagsøgerens ægtefælle foretog Kommissionens tjenestegrene indeholdelser i sagsøgerens vederlag. Med søgsmålet har sagsøgeren anfægtet disse indeholdelser, idet han har påberåbt sig, at der er tale om faktiske og retlige fejl, idet der ikke findes et fuldbyrdelsesgrundlag, der kan begrunde disse indeholdelser, ligesom der er tale om tilsidesættelse af forordning nr. 1347/2000 (1).
   
      (1)  Rådets forordning (EF) nr. 1347/2000 af 29.5.2000 om kompetence og om anerkendelse og fuldbyrdelse af retsafgørelser i ægteskabssager samt i sager vedrørende forældremyndighed over ægtefællernes fælles børn (EFT L 160 af 30.6.2000, s. 19).